Brandslagoffer Sean praat met ma | Maroela Media
Sean Smith (16), die tiener van Pretoria wat vroeër die maand erg gebrand het in 'n fratsongeluk met petrol, is na die Milpark-hospitaal in Johannesburg oorgeplaas.
Amoré Jooste, familiewoordvoerder, het gesê Sean is uiteindelik Sondagaand in die brandeenheid van die hospitaal opgeneem. "Ons is met sy aankoms meegedeel dat sy linkerlong platgeval het. Die dokter het verduidelik hulle gaan probeer om die long reg te kry en hy sal weer aan 'n ventilator gekoppel moet word indien dit nie suksesvol is nie."
Volgens Jooste was Sean wakker toe sy en Sean se ma, Mé-Lissa Smith, hom Sondag in die Dr. George Mukari-staatshospitaal in Ga-Rankuwa, noord van Pretoria, besoek het. "Hy het met ons gesels. Ek het vir hom gesê daar is so baie mense wat vir hom bid. Hy was toe steeds in die hoësorgeenheid maar nie meer aan 'n ventilator gekoppel nie. Hy verduur steeds baie pyn." Sean word later vandag weer geopereer.
Daar is verlede week in onder drie uur meer as R840 000 op Jacaranda 94.2 ingesamel om Sean na Milpark oor te plaas.
Sean in die hospitaal.
Hy is na die Unitas-hospitaal in Centurion geneem waar die hospitaal hom op hul onkoste behandel het voor hy na die Dr. George Mukari-hospitaal oorgeplaas is toe daar 'n plek oopgegaan het. Daar is egter nie 'n brandsorgeenheid by dié hospitaal nie en sy geliefdes poog sedertdien in alle erns om geld in te samel vir behandeling in 'n private hospitaal.
[Foto's en video] Hatfield brand
Wow, ek is so dankbaar vir elke bietjie vordering. God is groot.
Ek dink ook aan elke ander brandslagoffer wat nie publisiteit kry nie en is daarom baie dankbaar vir die Hero Burn Foundation wat intree vir brandslagoffers. Julle doen engele werk.
Ons bid vir hom!
Fil 4: 13
Mag ek Vra
Mag ek vra as die regte hoeveelheid geld ingesamel is, hoekom is hy nog nie geskuif nie? Vloek en skree maar op my, maar dis net vreemd dat honderde duisende rande ingesamel is om hom spesifiek na 'n spesifieke pvt instelling toe te skuif en nou skielik is hy of nie stabiel nie of daar is nie 'n bed nie, al die berigte verskil? Ek is nie 'n dokter nie, en ek weet nie wat die kind se toestand is nie, maar hoekom geld insamel om hom te skuif en hom nooit te skuif nie of is dit in die… Lees meer »